“อาคม” แจงยังไม่สรุปเลื่อนเก็บภาษีหุ้น ยันควรเก็บมาตั้งนานแล้ว
"รมว.คลัง" บอกให้รอฟังข้อสรุปเก็บภาษีหุ้น ซึ่งควรเก็บมาตั้งนานแล้ว หลังจากเว้นการเก็บมาตั้ง 30 ปี
30 มี.ค. 2565

นายอาคม เติมพิทยาไพสิฐ รมว.การคลัง กล่าวว่า เรื่องภาษีหุ้นยังไม่มีข้อสรุป หรือตกลงกัน โดยหากพิจารณาตามข้อเท็จจริงแล้ว ภาษีหุ้นควรจะมีการจัดเก็บมานานแล้ว เพราะว่ายกเว้นการเก็บในส่วนนี้มากว่า 30 ปี ระหว่างนี้อยากให้ทุกฝ่ายรอดูผลสรุปเกี่ยวกับเรื่องดังกล่าวก่อน“หากถามว่าถึงเวลาที่เหมาะสมที่ควรจะเก็บภาษีหุ้นหรือยัง ก็คงต้องบอกตามความจริงว่า ภาษีหุ้นควรจะเก็บมาตั้งนานแล้ว เพราะว่ามีกฎหมายให้เก็บภาษี แต่ยกเว้นมานานถึง 30 ปี ก็ให้รอฟังข้อสรุปจากกระทรวงการคลังก่อน ขอให้รอ” นายอาคม กล่าว